बीजिंग ओलंपिक : आयोजकों ने जार्जिया में संघर्ष भड़कने पर खेद जताया | बीजिंग ओलंपिक : आयोजकों ने जार्जिया में संघर्ष भड़कने पर खेद जताया - Hindi Oneindia
बीजिंग ओलंपिक : आयोजकों ने जार्जिया में संघर्ष भड़कने पर खेद जताया
| Published: Saturday, August 9, 2008, 13:57 [IST]
बीजिंग, 9 अगस्त (आईएएनएस)। ओलंपिक खेलों के आयोजकों ने जार्जिया और रूस के बीच संघर्ष छिड़ने पर शनिवार को खेद व्यक्त करते हुए कहा कि यह ओलंपिक मूल्यों और ओलंपिक संघर्षविराम के विरूद्ध है।
ओलंपिक आयोजक समिति बीओसीओजी के प्रवक्ता वेंग वे ने एक संवाददाता सम्मेलन में कहा, "हमें इस घटना का अफसोस है। हमें यकीन है कि मसला बातचीत से सुलझ जाएगा।"
अंतर्राष्ट्रीय ओलंपिक समिति की प्रवक्ता गिसेल डावीस ने कहा, "हम संघर्ष नहीं देखना चाहते। यह ओलंपिक के आर्दशों के विपरीत है।"
जार्जिया से अलग हुए ओस्सेतिया में संघर्ष उसी समय भड़का जब बीजिंग ओलंपिक का भव्य उद्घाटन समारोह हुआ। इस समारोह में रूसी और जार्जियाई खिलड़ियों के साथ-साथ रूस के प्रधानमंत्री व्लादीमीर पुतिन भी मौजूद थे।
समाचार एजेंसी डीपीए के अनुसार ऐसा पहली बार हुआ है, जब ओलंपिक खेलों के उद्घाटन वाले दिन ही कोई संघर्ष भड़क उठा। यह संघर्ष संयुक्त राष्ट्र की ओर से पिछले दिनों जारी किए गए ओलंपिक संघर्षविराम के आह्वान के बावजूद भड़क उठा है।
डावीस ने कहा कि 2014 में दक्षिणी ओस्सेतिया के समीप सोच्ची में होने वाले शीतकालीन ओलंपिक खेलों के बारे में टिप्पणी करने का समय नहीं आया है।
Story first published: Saturday, August 9, 2008, 13:57 [IST]